Μανώλης Ανδριωτάκης

Ο Μανώλης Ανδριωτάκης (γενν. Αθήνα, 1974) είναι συγγραφέας, σκηνοθέτης και δημοσιογράφος. Έχει συνεργαστεί με πλήθος Μέσων ενημέρωσης, παραδοσιακών και νέων, έχει δημοσιεύσει 8 βιβλία κι έχει σκηνοθετήσει 5 ταινίες ντοκιμαντέρ. Έχει εργαστεί σε πλήθος εκδοτικών οίκων και βιβλιοπωλείων. Από τις 11 Νοεμβρίου 2011 ως το 2019, διατηρούσε τη διαδικτυακή εκπομπή βιβλίου GarageBOOKS. Έχει εμφανιστεί ως performer σε παράσταση χοροθεάτρου στο Φεστιβάλ Αθηνών, το 2008. Από το 2019 συνεργάζεται με την εφημερίδα Καθημερινή. Ασχολείται ενεργά με την Οδική Ασφάλεια.

 Ο Μανώλης Ανδριωτάκης γεννήθηκε στις 10 Απριλίου 1974 στην Αθήνα. Έκανε σπουδές σκηνοθεσίας κινηματογράφου στις Σχολές Χατζίκου και Σταυράκου, απ' το 1994 ως το 1997. Από το 2004 ως το 2005 παρακολούθησε πανεπιστημιακά μαθήματα γλώσσας στο Paris III, Sorbonne. Από το 2001 ως το 2005 εργάστηκε ως συντάκτης στην εφημερίδα Ελευθεροτυπία. Το 2004 δημιούργησε το προσωπικό του μπλογκ, έγραψε το πρώτο βιβλίο για τα ιστολόγια και ερεύνησε το ομώνυμο ντοκιμαντέρ. Συμμετείχε ως ομιλητής για τα μπλογκς και τη νέα δημοσιογραφίας σε συνέδρια, εκπομπές και δημόσιες συζητήσεις. Το 2007-2008 συνεργάστηκε με την εφημερίδα Ελεύθερος Τύπος γράφοντας βιβλιοκριτικές. Από το 2006 ως το 2009 αρθρογράφισε στο περιοδικό Highlights για πολιτικά, μιντιακά, Διαδικτυακά και καλλιτεχνικά θέματα. Στις 11 Νοεμβρίου 2011 ξεκίνησε τη διαδικτυακή εκπομπή βιβλίου GarageBOOKS, παρουσιάζοντας βιβλία από ένα γκαράζ. Οι τελευταίες εκπομπές παρουσιάστηκαν το 2019. Απ' το 2013 ως το 2015 παρείχε συμβουλευτικές υπηρεσίες, εκπαίδευση στα Νέα Μέσα και στρατηγική αξιοποίηση του Διαδικτύου στη ΝΕΡΙΤ Α.Ε.. Από το 2016 συνεργάζεται με το περιοδικό Κ της εφημερίδας Η Καθημερινή, και απ' το 2019 με το ένθετο «Τέχνες και Γράμματα», της κυριακάτικης Καθημερινής. Homo Automaton, Η τεχνητή νοημοσύνη και εμείς, GarageBOOKS, 2020. Το δεξί χέρι, Εκδόσεις Μεταίχμιο, 2019. Πρόσεξέ με, Το διαδίκτυο σήμερα, Από τη βιομηχανία της προσοχής στη βιοτεχνία του ενδιαφέροντος, Εκδόσεις Ιωλκός, 2016. Η μεγάλη εικόνα, Εκδόσεις Διόπτρα, 2014. Ήμουν ασπρόμαυρο, GarageBOOKS, 2012. 33, ποιητικό graphic novel με κείμενα και σχέδια, Εκδόσεις Οξύ, 2009. Blog. Ειδήσεις απ' το δικό σου δωμάτιο, μελέτη για τα Διαδικτυακά ιστολόγια, Εκδόσεις Νεφέλη, 2007. Η πέμπτη εξουσία, μια κριτικής για τη σχέση των Μέσω με τη διαφήμιση, Εκδόσεις Νεφέλη, 2005. Σχέδια πόλης, Τέχνη διαμαρτυρία και διαφήμιση στους δημόσιους χώρους των μητροπόλεων, μελέτη για την Αθηναϊκή σκηνή της τέχνης του δρόμου με φωτογραφίες του συγγραφέα, Εκδόσεις Νεφέλη, 2005. Θεσσαλονίκη 1896, ιστορικό βιβλίο για την χρονιά των πρώτων Ολυμπιακών Αγώνων στην Ελλάδα, Εκδόσεις Ζήτρος, 2004. Πολιτισμικός ακτιβισμός, συλλογή άρθρων και μια συνέντευξη με τη συγγραφέα Naomi Klein, Εκδόσεις Futura, 2003. Ζωή: Οδηγίες χρήσης, Julian Baggini & Antonia Maccaro, Εκδόσεις Μεταίχμιο, 2021 Νέα σκοτεινή εποχή, Η τεχνολογία και το τέλος του μέλλοντος, James Bridle, Εκδόσεις Μεταίχμιο, 2020. Τί θα έκανε η Google; Jeff Jarvis, Εκδόσεις Μεταίχμιο, 2011. Νίτσε και μεταμοντερνισμός, Dave Robinson, Εκδόσεις Futura, 2002. #FollowMe, εξερευνώντας το Twitter, 2012, Σκηνοθεσία, έρευνα και μοντάζ, 2012, προβλήθηκε στο 15ο Φεστιβάλ Ντοκιμαντέρ της Θεσσαλονίκης. Προσοχή: Φονικές διαφημίσεις, 2010, Σκηνοθεσία και έρευνα, προβλήθηκε στο 12ο Φεστιβάλ Ντοκιμαντέρ της Θεσσαλονίκης. Blog, ένας νέος δημόσιος χώρος, 2008, Συνσκηνοθεσία με τη Μέντη Μέγα και έρευνα του, προβλήθηκε στη δημόσια τηλεόραση της ΕΤ1. Spray, 2007, Συνσκηνοθεσία με τη Μέντη Μέγα, προβλήθηκε στο Φεστιβάλ Ecofilms της Ρόδου. Δουλεύοντας με τον Τζιμ, 2005, Συνσκηνοθεσία με τη Μέντη Μέγα, προβλήθηκε στο φεστιβάλ AZA της Θεσσαλονίκης.